Boris Malagurski: Večne poruke manastira ne mogu se ugušiti\nINTERVJU SA REŽISEROM FILMA „KOSOVO – MOMENAT U CIVILIZACIJI“\nStranci razumeju jezik interesa. Njima treba dokazati zašto je i u njihovom interesu da se ne dozvoljava uništavanje crkava i manastira, jer je to napad na čitavo čovečanstvo, kaže Boris Malagurski.\nDokumentarni film „Kosovo – momenat u civilizaciji“ mladog srpsko-kanadskog režisera, Borisa Malagurskog (29), deo je široke kampanje Republike Srbije protiv prijema Kosova u UNESKO.\nMalagurski je, posle više veoma uspešnih filmskih ostvarenja od kojih je prepoznatljiv po filmu „Težina lanaca“, sa ekipom u kojoj su učestvovali Miloš Ninković, scenarista, Stefan Popović narator i Mladen Janković, direktor fotografije, napravio novi dokumentarni film „Kosovo-momenat u civilizaciji“.\nFilm je prvo predstvaljen publci u Parizu( sedište UNESKA), zatim publici u Beogradu u kripti hrama Svetog Save, a nedavno u okviru Beogradskog sajma knjiga, i publici u okviru promocija koje su odžane pod pokroviteljstvom Kancelarije Vlade RS za KiM koja je sufinansirala ovaj projekat.\nO ovom impresivnom filmu koji je, samo što se pojavio, već postigao deo ciljeva, Malagurski govori za „Jedinstvo“.\nUvereni ste da će film „Kosovo: momenat u civilizaciji“ biti preketnica negativnom odnosu dela sveta prema Srbiji…?\n– Duboko verujem da mala grupa dobro organizovanih ljudi može mnogo toga da promeni, a činjenica da tzv. „Republika Kosovo“ ove godine nije aplicirala za članstvo u Unesku je pozitivna, jer su albanski političari u Prištini do sada navikli da pobeđuju u bitkama na međunarodnom planu. Mislim da su se stvari značajno promenile i da geopolitičke okolnosti njima više ne idu u korist, a njihova reakcija na naš film je dokaz njihove nervoze i očaja. Zamislite – Ramuš Haradinaj osuđuje dokumentarni film snimljen od strane grupe mladih ljudi, u kojoj civilizovanoj državi se premijer bavi takvim stvarima? To pokazuje koliko je naš film velik udarac za njih, koliko oni, zapravo, nisu država i koliko su njihovi političari daleko od civilizovanog sveta.\nU filmu se pojavljuje rečenica koja kaže „da će umetnost i njena vrednost pobediti nasilje i rat“. Da li je to poenta filma?\n– Istorijski gledano, uvek je tako i bilo. Nasilje i rat dolaze od strane politički motivisanih faktora na svetskoj sceni, pre svega na zapadu, ali njihov uticaj postepeno odumire i primat preuzimaju istočni centri moći. Film želi da predstavi lepotu našeg kulturnog nasleđa, jer to jeste najveće blago civilizovanog sveta, blago koje je kroz Srbe stvarano za čitavo čovečanstvo. Koliko god neki pokušavaju da unište to blago, poruke koju ti manastiri nose su večne i one ne mogu da se uguše. To je ono što najviše frustrira one kojima te poruke smetaju, ljubav uvek na kraju pobeđuje mržnju.\nSrpski manastiri na Kosovu i Metohiji (Gračanica, Bogorodica Ljeviška, Pećka patrijaršija i Visoki Dečani) koji su u fokusu filma, nalaze se na UNESKO-voj listi zaštite i doprinos su svetskoj kulturi. Kome to nije jasno da svetinje ne mogu da čuvaju oni koji su ih grubo i brutalno palili, razarali, uništavali, pljačkali…?\n– To nije jasno onima koji ni ne znaju šta se tim svetinjama dešavalo i šta im se i danas dešava. Na zapadu je stvorena negativna slika o Srbima i Srbiji tokom ratova 1990-ih, jer je ta dehumanizacija našeg naroda bila potrebna da bi se među građanima zapadnih zemalja skupila podrška za bombardovanje i ubijanje naših sugrađana. Okolnosti su se promenile i na zapadu su obični ljudi mahom zaboravili na tu propagandu, te je sada pravi momenat da predstavimo istinu. Slike uništavanja kulturnog nasleđa na Bliskom istoku od strane ISIS-a obišle su svet, a zahvaljujući našem filmu, svet će da obiđu i slike uništavanja našeg nasleđa na Kosovu i Metohiji.\nObjasnili ste svetu poreklo reči Metohija. Da li će konačno, Evropa i takozvana svetska zajednica, shvatiti zašto Albanci ne vole tu reč, pa je u doba komunizma ime Kosova i Metohije bilo preinačeno u Kosmet?\n– Ne mislim da je ta tema od ključne važnosti za našu borbu na međunarodnom planu, ona ima veći značaj za nas nego za strance. Stranci razumeju jezik interesa. Njima treba dokazati zašto je i u njihovom interesu da se ne dozvoljava uništavanje crkava i manastira, jer je to napad na čitavo čovečanstvo.\nKamera se u rukama veštog snimatelja, pokazala kao moćno oružje u prikazivanju istine. Ispričajte nam detalj kada se nebo naoblačilo i na momenat osujetilo snimanje Pećke patrijaršije?\n– Tu moram da pohvalim direktora fotografije Mladena Jankovića, ali i ostale saradnike – voditelja Stefana Popovića i scenaristu Miloša Ninkovića. Naime, kad smo krenuli na snimanje u Pećkoj patrijaršiji, pratilo nas je užasno vreme – bilo je hladno, kišovito i nikako nam nije odgovaralo vreme za snimanje napolju. Kad smo stigli u Patrijaršiju, odlučili smo da prvo snimimo enterijere, u nadi da će se vreme popraviti. Kad smo završili snimanje unutra, još uvek je bilo oblačno i tmurno. Seli smo da popijemo kafu i odlučili da nećemo tog dana ništa snimiti napolju, te smo počeli da pakujemo opremu. U jednom trenutku sam pogledao gore i video ogromnu plavu rupu. Sunce se pojavilo! Rekao sam ekipi da brzo raspakuju opremu i da snimamo. Sve eksterijere smo snimili, a kad je Mladen pritisnuo dugme da isključi snimanje poslednjeg kadra, sunce je zašlo i više se tog dana nije pojavljivalo. Šta drugo zaključiti nego da smo imali i pomoć sa nebesa.\nKakva je reakcija publike koja je do sada videla film?\n– Zapadne diplomate koji su videli film u Parizu su bili šokirani onim što vide. Oni su bili i šokirani kad su gledali scene uništavanja Palmire ili Istorijskog muzeja u Mosulu, te su sada bili šokirani i kad gledaju scene rušenja krsta na crkvi u Podujevu i zapaljene Bogorodice Ljeviške. Ako su do sada verovali da je tzv. „Republika Kosovo“ tolerantna država u kojoj se poštuju prava Srba, promenili su mišljenje. Što se tiče naših ljudi u regionu, reakcije na film su vrlo emotivne. Kako ne bi i bile? Radi se o duši našeg identiteta.\nKada se može očekivati prikazivanje filma na RTS-u i na svetskim TV kanalima?\n– Još pregovaramo sa svetskim kanalima poput RT-a, Histori kanala i drugih. Ono što za sada znam je da će film biti prikazan na RTS-u iduće godine. Tačan termin još nemam.\n2018-07-10T23:51:01+02:0015 новембра, 2017|Čovek|


Kad roditelji "obave posao" kako treba: 10 sigurnih znakova da ste dobro vaspitani - Zelena učionica\nKad roditelji “obave posao” kako treba: 10 sigurnih znakova da ste dobro vaspitani\nSvetski dan dobrote obiležava se 13. novembra, a da li će neko biti dobar čovek, zavisi i od dobrog kućnog vaspitanja. To je složen proces kojem svaki roditelj mora da posveti puno pažnje. Da li su vaši roditelji u tome bili revnosni?\nSaznajte iz ovih 10 sigurnih znakova koji otkrivaju da ste dobro vaspitani.\n1. Znate da je strpljenje vrlina – Ne morate sve da dobijete odmah i sada. Svesni ste koliko je uzrečica ”strpljen – spasen” istinita. Odrasli koje roditelji nisu učili strpljenju u javnosti mogu da se ponašaju gore od lepo vaspitanog trogodišnjaka. Recimo, kada moraju da čekaju svoj red u prodavnici, pa pokušavaju da se proguraju pre nego što dođu na red.\n2. Uvek mislite na druge – Dok razgovarate s drugima u krugu ljudi, pomerate se kako bi osoba koja stoji iza vas mogla da se uključi u krug i razgovor. Pritom, ne upadate drugima u reč i ne govorite bez pauze duže od dva minuta.\n3. Svesni ste svoje okoline – Kada izlazite s parkinga i vidite da neko čeka da se uparkira na to mesto, požurite kako bi ta osoba što kraće čekala.\n4. Kažete “molim” i “hvala” – Ni za jedno dete ne postoji izgovor za neotesanost. Stručnjaci ističu da roditelji moraju da budu svesni razlike između stidljivosti i nepristojnosti, te da prestanu da smišljaju opravdanja za nepristojnu decu. Dete mora da se nauči da kaže “molim” i “hvala”, bez da ga roditelj upozori na to.\n5. Ne tražite od drugih ljudi potvrdu sopstvene vrednosti – Loše vaspitani ljudi rade dobre stvari isključivo iz razloga da bi se kasnije time hvalili. Dobro vaspitani judi pomoći će nekome i nikome neće reći za to. Njihova namera je da pomognu, a ne da pridobiju pažnju.\n6. Uvek ustanete starijoj osobi ili trudnici – U javnom prevozu ili čekaonici vi znate da je pristojno svoje mesto da ustupite starijoj osobi ili trudnici. I uvek to činite.\n7. Ne otežavate drugima njihov posao – U prodavnici ste i odlučili ste da vam nešto što ste uzeli ipak ne treba? Vratićete taj artikal na njegovo mesto, a ne negde usput gde je vama najzgodnije.\n8. Empatični ste – To znači da umete da se zamislite u koži drugih, što je danas postalo retkost. Za empatiju su potrebne i imaginacija i moralna čvrstina koja osobi daje sposobnost samoispitivanja i procenjivanja sopstvene uloge u određenoj situaciji.\n9. Poštujete starije – Starijima od sebe obraćate se s “vi” ili “gospođo” ili “gospodine”. To bi trebalo da bude deo osnovnog bontona, ali mnogima i on nedostaje.\n10. Znate da priznate sopstvenu grešku – I znate kada niste u pravu. I znate s drugima mirno da se složite da se ne slažete, bez prepucavanja, raspravljanja, vikanja i svađanja. Priznaćete sopstvenu grešku i nasmejati se tome.\n10 roditeljskih laži koje kvare odnos sa decom\nMama koja je sinu uvela 17 strogih pravila kada mu je dala mobilni telefon\nDa li ste mama kojoj je potrebna aplikacija da bi podojila bebu\nIzmene i dopune Pravilnika o protokolu postupanja u ustanovi u odgovoru na nasilje, zlostavljanje i zanemarivanje\nProsvetna inspekcija obilaziće osnovne i srednje škole\n“Ne” faza i kako se protiv nje boriti


Građevinski radovi - građevinske firme, Prokljuvani :: eMajstor.hr\nGRAĐEVINSKI RADOVI - GRAĐEVINSKE FIRME, PROKLJUVANI\nTražim dobrog izvođača građevinskih radova: Sakupili i provjerili smo izvođače građevinskih radova, koje rade u kraju Prokljuvani i okolici. Pošaljite upit i zainteresirani građevinske firme će vas kontaktirati za pogled, predračun i ponude.\tUgodan građevinska firma Prokljuvani, koji može izvesti:\trenovacija mansarde, novogradnja, betonska podpora, otvor za stepenice, montažne betonske stepenice, betonski podrum, temelji, hidroizolacija ploče, precizna i pouzdana gradnja, izvođač građevinskih radova, ili drugo sigurno če se nači i za vas.\tviše\n15 NAJBOLJIH REZULTATA ZA GRAĐEVINSKE FIRME PROKLJUVANI


Osmomartovski izlet | Veliki izbor hotela | Lomingo Travel\nManastir Bogovađa, Struganik, Banja Vrujci\nPolazak iz Beograda u 08:00 časova sa dogovorenog mesta. Vožnja Ibarskom magistralom do mesta Bogovađa i obilazak istoimenog manastira. Smatra se da je ime dobio po „Bogovoj vodi“ lekovitom izvoru za lečenje raznih bolesti a posebno očiju. Veruje se da je prvobitna crkva izgrađena u vreme Stefana Lazarevića i da je uništena posle pada Despotovine. Nakon posete manastiru odlazak do sela Markova crkva. Poseta „Kumovoj vodenici“ koja je najveća vodenica, brvnara na reci Toplici, po stilu gradnje datira iz vremena početka 18. veka. Sadašnji autentični izgled dobija zahvaljujući novim vlasnicima, kumovima Slavku i Milanu, koji su je otkupili i potpuno renovirali 2009. godine, a 2010. godine je pustili u rad i sa pravom i ponosom je nazvali “Kumova Vodenica”. Kafa, domaća rakija i domaća proja uz seoski doručak. Šetnja do hrama Sv.Dimitrija i poseta suknari , upoznavanje sa rukotvorinama jednog od najstarijih zanata. Slobodno vreme za kraći odmor , kafa, domaća rakija i domaća proja uz seoski doručak u Kumovoj Vodenici. Nastavak puta ka Mionici i odlazak do mesta Struganik gde ćemo obići muzej kamena, muzej čaja i Ribničku pećinu. Nakon obilaska odlazak do Banje Vrujci . Slobodno vreme za ručak i kupanje u bazenu sa lekovitom vodom, šetnja po kraju. Polazak za Beograd u dogovoreno vreme.\nPolazak: u 8 časova ispred hale Pinki u Zemunu.\nPovratak: 18 časova ispred hotela Vrujci u Vrujcima\nCENA IZLETA PO OSOBI BEZ RUČKA: 1.550,00 din\nCENA ARANŽMANA PO OSOBI SA RUČKOM: 2.750, 00 din\nARANŽMAN OBUHVATA – CENA 1550,00 DINARA\n-prevoz turističkim autobusom na datoj relaciji\n– obilazak manastira Bogovađa\n-doručak u restoranu „ Kumova vodenica“\n-ulaznice za kompleks muzeja kamena i muzeja čaja\nARANŽMAN OBUHVATA – CENA SA RUČKOM I BESPLATNIM ULASKOM NA BAZEN – 2.750,00 DINARA\n– doručak u restoranu „ Kumova vodenica“\n– ulaznice za kompleks muzeja kamena i muzeja čaja\n– RUČAK U HOTELU VRUJCI + ULAZAK NA BAZEN\nMeni „Hotel“ Cena: 1.200,00 din. po osobi\nPredjelo: sir, kajmak, duvan čvarci, kačkavalj, pršuta (njeguška, govedja)\nglavno jelo: a) piletina u susamu, ili b) kordon blu (svinjski) ili c) Bečka ili d) gurmanska pljeskavica\nna kajmaku ili e) pileće belo meso u sosu od četiri vrste sira + varivo\ndesert: a) torta ili b) tulumba ili c) baklava ili d) urmašica\n– individualni trošak\n– ULAZNICA NA BAZEN 1.000 DINARA (ukoliko se uplati ručak ulaz na bazen je besplatan)\nI RATA 50% DO 25.02.2020.\nII RATA 50% NA DAN POLASKA 07.03.2020.\nNAPOMENE: Agencija ne snosi odgovornost u slučaju nedovoljnog broja prijavljenih putnika, agencija zadržava pravo korekcije cena, izmena programa ili otkaza putovanja najkasnije 5 dana pre početka putovanja. Agencija ne snosi odgovornost za eventualne drugačije usmene informacije o programu putovanja. Agencija zadržava pravo promene redosleda pojedinih sadržaja u programu. Organizator putovanja je turistička agencija Lomingo Group D.O.O., licenca OTP br. 178/2020.Uz ovaj program važe opšti uslovi organizatora putovanja agencije Lomingo Group licenca ministarstva turizma OTP 178/2020.\nProgram br. 02-20. Važi od 18.02.2020.


Lukaku i Murinjo ponovo zajedno?! - Sportske.net\nLukaku i Murinjo ponovo zajedno?!\nNapadač Evertona spreman je za novi izazov u karijeri.\nJunajted ima veliku šansu da dovede pravu zamenu za De Heu!PSŽ želi napadača Mančester junajteda?Everton želi Junajtedovog veteranaIbra otkrio - Ima ponudu iz Premijer lige!Gigs upozorava Murinja!\nRomelu Lukaku je potencijalna zvezda predstojećeg prelaznog roka, a u redu već stoje evropski velikani poput Mančester junajteda, Bajern Minhena, Atletiko Madrida i Čelsija.\nZanimljivo, iako je pre dve godine praktično oteran iz Čelsija od strane Žozea Murinja, Lukaku je istakao da ne bi imao ništa protiv da ponovo sarađuje sa Portugalcem, ali je odbio povratak u londonski klub.\nMurinjo je ozbiljno povezivan sa klupom Mančester junajteda, a ukoliko nasledi Luja van Gala, Belgijanac bi mogao da mu se pridruži na ''Teatru snova''.\n''Nemam ništa protiv Murinja. Neki govore da treba da mu se dokazujem, ali to nije pitanje koje se postavlja u ovom trenutku, jer pre tri godine sam imao tek 20 i nisam bio spreman da odmah uskočim u neki top tim. Ipak, situacija se sada promenila, u maju punim 23 godine i spreman sam za nove izazove. Mogao bih da napustim Everton ovog leta. Prija mi interesovanje velikih klubova, Bajern i Junajted su oduvek imali moćnu napadačku liniju i svako bi voleo da igra tamo'', istakao je Lukaku i odbacio mogućnost da se vrati u Čelsi.\n''Ne, ta priča je završena obostrano. Nema šanse da se vratim u Čelsi'', naglasio je Lukaku.\nObećanje je tu, evo šta ''Delije'' mogu da očekuju od Zvezde!


"Kralj Petar I" je srpski kandidat za Oskara - Telegraf.rs\n11/09/19 | 14:10\nCeremonija dodele Oskara, 92. po redu, održaće se 9. februara 2020. godine u "Dolbi teatru" u Holivudu\nSrbija je izabrala svog kandidata za prestižnu nagradu Američke filmske akademije - Oskar. Našu zemlju predstavljaće film "Kralj Petar I" Petra Ristovskog, nastao po romanu "Čarape kralja Petra" Milovana Vitezovića.\nKako je 11. septembar izmenio filmove: Evo zašto nikada niste čuli za "Krv iz nosa" Džekija Čena\nCeremonija dodele Oskara, 92. po redu, održaće se 9. februara 2020. godine u "Dolbi teatru" u Holivudu.\n"King Peter I" is Serbia's Oscar nominee for best foreign language film\nTo bese covek a bice pre da je zver koja je Srbe desetkovala da bi im potom ukinula drzavu a u filmu glume njegovi i naravno da vecina mrzi Srbe.\n11. septembar 2019 | 17:46\nSramota da se stradanje srpskog naroda prikazuje kroz velicanie figure coveka koji je na presto dosao narucivanjem ubistva legitimnog srpskog kralja i koji je do golgote i doveo. Njegovi potomci su bili jos besramniji od njega.\nŠta to vredi kad će ameri da stopiraju da ne dobijemo oskara.... Film treba da dobije barem 3 oskara....